cyanic-selkie/wikianc huggingface dataset:
Habbarstad (Ullensaker)
På Habberstad ligger det i dag et gravfelt med over ti gravhauger fra jernalderen. Gravfeltet kalles «Hagan», og består av to langhauger og åtte rundhauger. Det finnes også flere mulige gravminner mellom de sikre registrerte. Det er dessuten vanlig at man på gravfelt fra jernalderen kan finne flatmarksgraver mellom gravhauger. Flatmarksgraver er branngraver eller skjelettgraver uten synlig markering i terrenget. Flere gravminner på Habberstad er undersøkt tidligere, og har vist seg å være rike graver av både kvinner og menn fra vikingtid. Gravfeltet på Habberstad er del av et mye større gravfeltområde. I åkerområdene rundt er det mange gravminner som i dag er blitt pløyd vekk. Dette kan ses fra luften som ringer i åkeren når forholdene ligger godt til rette.
Det er naturlig å se bosetnings- og gravminnene på Habberstad i sammenheng med de mange sporene fra jernalderen som finnes i Algarheimområdet generelt.
Kathleen Kauth
Kathleen Kauth (født 28. mars 1979 i Saratoga Springs i New York i USA), amerikansk ishockeyspiller som deltok i de olympiske vinterleker 2006 i Torino.
Kauth vant en olympisk bronsemedalje i ishockey under vinter-OL 2006 i Torino. Hun var med på det amerikanske laget som kom på tredjeplass i ishockeyturneringen for damer bak Canada og Sverige. USA tapte semifinalen med 3-2 til Sverige men vant bronsefinalen med 4-0 over Finland.
Junior-VM i skiskyting 2017
Junior-VM i skiskyting 2017 ble arrangert i Brezno-Osrblie i Slovakia fra 22. til 28. februar 2017.
Norges tropp
30. januar tok Norges Skiskytterforbund ut 9 jenter og 9 gutter, hvorav 10 junior og 8 ungdom.
Storlikolltunnelen
Storlikolltunnelen er en tunnel på ny trase europavei 6 mellom Narvik og Bjerkvik i Nordland. Tunnelen var en del av det store bruprosjektet Hålogalandsbrua som kortet inn europavei 6 mellom Narvik og Bjerkvik med 18 km. Tunnelen ble ferdigstilt i 2017 mens veistrekningen åpnet samtidig med Hålogalandsbrua 9. desember 2018. Anbudsrunden for tunnelen og resten av tunnelene i prosjektet ble gjennomført høsten 2012, med planlagt byggestart første kvartal 2013. Danske E. Phil & Søn vant anbudskonkurransen, men kort tid etter anleggsstart gikk entreprenøren konkurs, og den islandske underleverandøren Istak overtok kontrakten. Bygging av Trældaltunnelen og Karistrandtunnelen inngår også i denne kontrakten.
Det ble gjennomslag i Storlikolltunnelen 18. august 2014.
Zita Szucsánszki
Zita Szucsánszki (født 22. mai 1987 i Budapest) er en ungarsk håndballspiller. Hun spiller på Ungarns landslag og for den ungarske klubben.
Szucsánszki ble i 2011 stemt frem som årets håndballspiller i Ungarn.
Klubb
Szucsánszki begynte med håndball som 13-åring i den lokale klubben Budapest Postás, men meldte i 2002 overgang til Budapest Spartacus hvor hun også fikk sin seniordebut. Szucsánszki signerte i 2005 under for storklubben, som hun ble ungarsk seriemester med i 2007 og har i europeisk sammenheng vunnet Cupvinnercupen med to ganger, i 2011 og 2012, samt EHF-cupen i 2006.
Landslag
Szucsánszki fikk sin debut for det ungarske kvinnelandslaget i en kamp 4. november 2006 mot Slovakia, og har siden representert Ungarn i tre verdensmesterskap (2007, 2009, 2013) og tre europamesterskap (2008, 2010, 2012).
Dixie Mission
Målet var dessuten å undersøke kommunistpartiet politisk og militært og å avgjøre hvorvidt det ville gagne USA å skape slik kontakt. John S. Service fra USAs utenriksdepartement var ansvarlig for den politiske analysen, og oberst David D. Barrett fra USAs hær utførte den militære. Til å begynne med mente de at de kinesiske kommunistene kunne være verdifulle allierte under og etter krigen, og at atmosfæren i Yan'an var mer energisk og mindre korrupt enn i de nasjonalistiske områdene (Kuomintang-kontrollert Kina). Etter krigen ble rapportene såvel som Service og Barrett fordømt av fraksjoner i den amerikanske regjeringen som støttet de kinesiske nasjonalistene, og i stedet ble mccarthyismen den styrende for USAs kinapolitikk. Service ble avskjediget og Barrett ble nektet forfremmelse til brigadegeneral.
Oppdraget bestod også ved hjelp av Patrick Hurleys og George Marshalls diplomatiske reiser å prøve å få til en allianse mellom kinesiske kommunister og nasjonalister. Begge disse diplomatiske fremstøtene var mislykkede.
Senere tjente oppdragets blotte eksistens som et positivt minne av relasjonene mellom Kina og USA. Da Richard M. Nixon gjenopptok offisielle relasjoner mellom landene var veteraner fra oppdraget, som John Service og Koji Ariyoshi, blant de første amerikanerne til å besøke Kina.
Árni Frederiksberg
Árni Frederiksberg (født 13. juni 1992) er en færøysk fotballspiller som spiller for KÍ Klaksvík.
Mohamed al-Menfi
Mohamed Yunus al-Menfi (født 3. mars 1976 i Tobruk) er en libysk diplomat og politiker som 5. februar 2021 ble valgt til leder for Libyas presidentråd. Han tiltrådte 15. mars 2021. Han var før det Libyas ambassadør til Hellas.
Ambassadørtiden
Al-Menfis embetsperiode i Athen var preget av et svært anspent forhold mellom Hellas og Libya på grunn av at Libya og Tyrkia hadde undertegnet et omforent memorandum angående delelinjer i Middelhavet og blant annet anerkjente Tyrkias rett til oljeleting i omstridte områder utenfor Kypros. EU avviste innholdet i memorandumet. Visepresident i Europaparlamentet, Josep Borrell Fontelles, uttalte i 2019 at det ikke var bindende for tredjeland og gjentok sin fordømming av Tyrkias oljeboring i Kypros’ økonomiske sone. Al-Menfi ble utvist fra Hellas i desember 2019.
Lev Tolstoj (1869–1945)
Lev Lvovitsj Tolstoj (russisk Лев Львович Толстой) (født 1. juni 1869 på godset Jasnaja Poljana, død 18. oktober 1945 i Helsingborg) var en russisk greve og forfatter. Han var sønn av forfatteren Lev Tolstoj og gift med Dorothea (Dora) Westerlund, datter av den kjente legen Ernst Westerlund fra Enköping.
Tolstoj studerte ved Moskvauniversitetet, men var siden virksom som forfatter. Hans tekster ble publisert i samlingene Dljadjetej (For barna), Jasnaja Poljana, Iz vremeni studentjestva og V golodnye gody (om hungersnøden i Samara). Hans Prélude Chopin («Chopin-preludium», 1901) er et polemisk motstykke til farens «Kreutzer-sonate». Hans reiseinntrykk fra Sverige (illustrert) samlet han i Sovremennaja Sivetsija (1900). Han skrev også Tolstoj intime (1923), en skildring av faren.
I tsartidens Russland var Lev Tolstoj d.y. en respektert forfatter og dramatiker, og hadde et godt forhold til sine foreldre. I løpet av 1890-årene kom han til å tvile på farens moralske og religiøse overbevisninger, og ble etterhvert en glødende monarkist og russisk patriot. I eksil i Sverige ble han en sterk kritiker av farens overbevisninger.
Lev og Dora Tolstoj overtok herregården Halmbyboda i Uppsala fra hennes foreldre i 1924, og bodde der. Godset hadde blitt arvet fra Doras mormor, som tilhørte familien Floderus.
Osen kraftverk (Kviteseid)
Osen kraftverk er et vannkraftverk i Kviteseid kommune i Vestfold og Telemark fylke. Kraftverket ble satt i drift i 1954.
Vannet som renner ut fra Åmdal kraftverk samles i inntaket til Skree kraftverk og deretter i Skrevatn, som er inntak for Osen kraftverk. Vannes ledes i en 2,2 km lang tunnel og deretter i en 300 meter lang rørgate ned til stasjonen ved Vråvatn.
Fallhøyden er 92 meter. Stasjonen er bestykket med en francisturbin som yter 16 MW. Midlere årsproduksjon er 72 GWh.
Osen kraftverk ble satt i drift i 1954. Kraften gikk de første årene stort sett med til den voksende industrireisningen i området, særlig Norsk Hydros magnesiumfabrikk på Herøya.
Kraftverket drives av Skafså Kraftverk ANS og eies av Vest-Telemark Kraftlag AS (67%) og Hydro Energi AS (33%).
Da stasjonen ble bygget av Norsk Hydro het den Skafså II og fikk kallenavnet «Lille Rjukan». Kraftverket er en del av Arendalsvassdraget.
RBG (film)
Filmen ble produsert av Betsy West og Julie Cohen. Den hadde verdenspremiere på Sundance filmfestival 21. januar 2018 og fikk senere kinoutgivelse i USA. Filmen fikk god kritikk og ble nominert til to Oscar-priser for beste dokumentarfilm og beste sang («I'll Fight»).
Låten «I'll Fight», som spilles under rulleteksten, ble skrevet av Diane Warren og spilt inn av Jennifer Hudson.
Handling
Filmen er en biografisk skildring av Ginsburg fra hennes fødsel i Brooklyn i New York, som første generasjon amerikansk-jødisk familie, hennes utdannelse og påfølgende karriere som professor, utnevnelsen til det føderale rettsvesenet av president Jimmy Carter og endelig hennes utnevnelse til den amerikanske Høyesterett av president Bill Clinton. Ginsburg studerte til en bachelorgrad ved Cornell University, hvor hun møtte den fremtidige ektemannen sin, Martin Ginsburg, og de forble gift til hans dødsfall i 2010. Deretter studerte hun ved Harvard Law School, før hun gikk over til Columbia Law School. Samtidig startet Martin Ginsburg en vellykket karriere som advokat i New York City.
Sangen vi fant
Sangen vi fant er et musikkalbum med Ole Ivars, utgitt i 1977.
Ekvivalensrelasjon
En ekvivalensrelasjon er i matematikk en binær relasjon som er symmetrisk, refleksiv og transitiv. En ekvivalensrelasjon deler mengden inn i en partisjon av ekvivalensklasser. To element i mengden er ekvivalente dersom de tilhører samme ekvivalensklasse. Alle ekvivalente elementer deler et sett av grunnleggende egenskaper, uten å være identiske.
En binær relasjon S på en mengde M definerer en sammenheng mellom to og to elementer i M, slik at for elementene a og b, så er relasjonen enten sann eller usann. For eksempel kan en for mengden av punkt i planet (x,y) definere relasjonen «har første koordinat lik». For to punkt vilkårlige punkt kan denne relasjonen være sann eller usann: (x1,y1) har første koordinat lik (x2,y2). Når relasjonen S er sann for to element a og b, så kan dette skrives aSb.
En ekvivalensrelasjon er en binær relasjon der de følgende egenskapene er oppfylt:
Relasjonen «har første koordinat lik» er en ekvivalensrelasjon i R2. En ekvivalensrelasjon er knyttet til en partisjon av mengden M, det vil si en oppdeling av M i ikke-tomme, disjunkte mengder. Disse delmengdene kalles ekvivalensklasser. Hver av dem kan defineres som
Et element i M er medlem av én og kun én ekvivalensklasse. To elementer av mengden M er ekvivalente (med hensyn til ekvivalensrelasjonen) hvis og bare hvis de er elementer av samme ekvivalensklasse i partisjonen.
En ekvivalensrelasjon skrives ofte med symbolet ~ istedenfor S, som i uttrykket a ~ b.
Junior-NM i sandvolleyball 2020
Junior-NM i sandvolleyball 2020 ble arrangert på Voldsløkka og Koll Arena i Oslo - U15 og U19 28.-30. juli, U17 og U21 31. juli-2. august.
Álitoajvve
Álitoajvve er et fjell i Gällivare kommune i svensk Lappland. Fjellet ligger mellom Siiddasjávri og Kätsak, og Sitasjaurestugorna ligger ved foten av fjellet. Álitoajvve har to topper. Den høyeste rager 1584 moh. Nord for denne ligger en lavere topp med en høyde på rundt 1530 moh.
Molly Engstrom
Molly Engstrom (født 1. mars 1983), amerikansk ishockeyspiller som deltok i de olympiske vinterleker 2006 i Torino og 2010 i Vancouver.
Engstrom vant en olympisk bronsemedalje i ishockey under vinter-OL 2006 i Torino. Hun var med på det amerikanske laget som kom på tredjeplass i ishockeyturneringen for damer bak Canada og Sverige. USA tapte semifinalen med 3-2 til Sverige men vant bronsefinalen med 4-0 over Finland.
Tinfos I kraftverk
Tinfos I kraftverk er et vannkraftverk i Notodden kommune i Vestfold og Telemark fylke.
Gamle Tinfos I ble satt i drift allerede i 1901. Det var det første kraftverket i Tinnelva, og kraftverket skulle først og fremst forsyne Notodden Calsium og Carbidfabrik med elektrisk energi. I tillegg skulle professor Kristian Birkeland få strøm til sin forskning på fremstilling av salpetersyre og kalksalpeter, som i neste omgang førte til etableringen av Norsk Hydro.
Etter etableringen av Tinfos Jernverk i 1910 ble strømmen fra kraftverket benyttet i dette. Det var første gang elektrisitet ble brukt til å smelte jern i Norge. Ved full vannføring og maksimal fallhøyde på 17,5 meter hadde kraftverket en maksimal effekt på 9 000 hestekrefter (ca. 6,6 MW).
Nye Tinfos I kom i drift i 1955. Det utnytter hele fallet i Tinnfossen og Sagafossen på tilsammen 29,5 meter. Maksimal vannføring gjennom de to kaplanturbinene er 160 m³/s.
Installert effekt er 2 x 27 MVA, totalt 41 MW. Midlere årsproduksjon 190 GWh.
This Mortal Coil
This Mortal Coil var et samarbeid mellom musikere assosiert med plateselskapet 4AD. Grunnleggerne av plateselskapet, Ivo Watts-Russell og John Fryer var de eneste offisielle bandmedlemmene. Flere av musikknumrene var coverversjoner av psykedelisk- og folkrock fra 1960 og 70-tallet.
Junior-NM i sandvolleyball 2021
Junior-NM i sandvolleyball 2021 ble arrangert på Voldsløkka og Koll Arena i Oslo - U15 og U19 27.-29. juli, U17 og U21 30. juli-1. august.
Vepseedderkopp
Vepseedderkopp (Argiope bruennichi) er et navn den har fått på grunn av sin særegne farge. Den er en av edderkoppene i gruppen hjulspinnere (Araneidae). Den er vanlig sør i Europa og er kun registrert et fåtall ganger i Norge.
Utseende
Argiope bruennichi er en stor, fargerik og ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Argiope bruennichi er den eneste norske arten fra denne slekten, en særegen art, så forveksling med andre arter skulle ikke by på et problem. Arten er så langt funnet bare en håndfull ganger i Norge.
Georges Guynemer
Georges Marie Ludovic Jules Guynemer (født 24. desember 1894 i Paris, meldt savnet 11. september 1917 sør for Poelkapelle i Belgia) var et fransk flyveress under den første verdenskrigen som også var en av det franske folkets krigshelter med sin personlighet og sjarm. Under krigen skjøt han ned 54 tyske fly.
Til tross for at Guynemer ble avvist flere ganger for militærtjeneste på grunn av tjenesteudyktighet, klarte han å verve seg som mekaniker for deretter å utdanne seg som flyver. Hans militærkarriere var kjennetegnet av hans ukuelige pågangsmot, blant annet ble han skutt ned syv ganger. Forsvinningen om bord på et SPAD XIII-fly den 11. september 1917 over Poelcapelle var dermed et sjokk for hans kolleger og det franske folket.
Hans Bratterud
Hans Bratterud (født 1. september 1943) er tidligere pastor i den karismatiske menigheten Oslo Fullevangeliske Kirke (OFK). Bratterud har grunnlagt og drevet nærradio, lokal-TV og satellittkringkasting kjent som OFK-Radio, Europeisk Satellitt Misjon, Nordisk Kristen Kringkasting og New World Channel.
Bakgrunn og arbeid
Hans Bratterud studerte ved det kristne universitetet Oral Roberts University i Tulsa i Oklahoma i USA 1965-1968. Han er cand. philol. fra Universitetet i Oslo med historie hovedfag (1974) med hovedfagsoppgave om bakgrunnen for den såkalte ''30. september bevegelsen'' (Gerakan 30. september) i Indonesia og deres mislykte kuppforsøk i september/oktober i 1965.
Bratterud arbeidet tre år som kortidsmisjonær i Indonesia (1968-1971) og forberedte den første kampanjen for Aril Edvardsen der i 1971. Han var rektor ved Troens Bevis Bibel og Misjonsinstitutt i Sarons Dal i perioden 1975-1979 og deltok i etableringen av Edvardsens mediasatning på Radio Luxembourg og TV-programmet Miracle som ble sendt over satellitt. I 1980 startet ekteparet Bratterud menigheten Oslo Fullevangeliske Kirke (OFK) som fikk 400 medlemmer. Det var landets første karismatiske menighet utenfor etablerte kirkesamfunn. Den hadde kontorer i Lybekkergaten og holdt gudstjenester blant annet i Folkets Hus og Chateu Neuf.
OFK satset sterkt på mediamisjon. Landets første kristne nærradio, OFK-Radio, ble grunnlagt 2. april 1983. Programmet «Våkenatt» var et åpent innringningsprogram med forbønn, vitnesbyrd og musikk som var nytt i norsk sammenheng.
1. oktober 1986 startet OFK landets første kristne lokal-TV med kanalen New World Channel på satellitt fra Paris. Det ble etter hvert gitt konsesjon for lokal-TV i Oslo med dekning over store deler av Østlandet. Menigheten OFK ble lagt ned i 1994.
Medieoppmerksomet
Pastor Bratterud ble landskjent i 1984, da han ble dømt til 30 dagers betinget fengsel med to års prøvetid fordi han i OFK-Radio året før hadde framført en bønn hvor han ba Gud om å fjerne alle i ledende samfunnsstillinger i Norge som arbeidet for å fremme homofili. Han ble frifunnet av Oslo byrett sommeren 1984, men frifinnelsen ble opphevet av Norges Høyesterett i desember samme år. Dette var første gang straffevernet for homofile i straffelovens § 135a, «rasismeparagrafen» som ble innført 1981, ble prøvd for retten. Anmeldelser ble innlevert av blant andre forkjemperen for de homofiles rettigheter Karen-Christine Friele. Etter at Bratterud i 1990 i New World Channel gjentok kravet om at homofile i ledende stillinger måtte fjernes, ble han på nytt anmeldt for diskriminering. Anmeldelsen førte ikke til ny rettssak.
Bratterud fikk også medieoppmerksomhet i 1992 da han ble involvert i et bankran på Økern i Oslo og ropte til raneren: «Jeg binder deg i Jesu navn!» Raneren ble slått ned av en kunde med et tungt askebeger og ble holdt fast av kunder inntil politiet kom.
Bokserie og undervisning
Bratterud er også initiativtakeren til opprettelsen av New World University som ble formelt opprettet i 2013 og ble etablert i lokalene til Den Frie Evangeliske Forsamling i Møllergata 40 i Oslo høsten 2014.
Bratterud er gift med Liv Svartdahl Bratterud, datter av predikanten Hans Svartdahl og søster av TV-pastoren Egil Svartdahl. Paret har ni barn.
Emma Hjorth skole
Emma Hjorth skole er en barneskole på Emma Hjorth i Bærum kommune. Skolen ble åpnet i 1998 og hadde i skoleåret 2014/15 270 elever, men tallet er stigende slik at det 2018/19 var 300 elever og ca 30 lærere.
Hilde Jansson er rektor fra 1. januar 2016 da hun kom fra samme stilling ved Løkeberg skole. Før Hilde Jansson har blant annet Bjørn Rogstad vært rektor på Emma Hjorth.
Karistrandtunnelen
Karistrandtunnelen (nordsamisk: Sáddoviervvátunealla, i anleggsperioden kalt Ornestunnelen) er en tunnel på europavei 6 i Narvik i Nordland. Tunnelen ble ferdigstilt i 2017, og den ble åpnet samtidig med Hålogalandsbrua i desember 2018. Den var en del av det store bruprosjektet Hålogalandsbrua som kortet inn europavei 6 mellom Narvik og Bjerkvik med 18 km.
Beskrivelse
Tunnelen er bygget med to kjørefelt etter klasse T12,5 samt med gang- og sykkelvei adskilt fra veibanen på den ene siden som videreføres over på brua. Tunnelen var ekstra komplisert å bygge da den går like under Ofotbanen, noe som var ventet å gi noen ekstra utfordringer i anleggsperioden. Anbudsrunden for tunnelen og resten av tunnelene i prosjektet ble gjennomført høsten 2012, med byggestart første kvartal 2013. Danske E. Phil & Søn vant anbudskonkurransen, men kort tid etter anleggsstart gikk entreprenøren konkurs, og den islandske underleverandøren Istak overtok kontrakten. Bygging av Trældaltunnelen og Storlikolltunnelen inngikk også i denne kontrakten. Det ble gjennomslag i Karistrandtunnelen 9. mai 2015.
Tunnelen skiftet i 2018 navn fra Ornestunnelen til Karistrandtunnelen for å unngå forveksling med den allerede eksisterende jernbanetunnelen med samme navn. Tunnelen ble åpnet for trafikk sammen med Hålogalandsbrua av statsminister Erna Solberg 9. desember 2018.
Junior-NM i sandvolleyball 2022
Junior-NM i sandvolleyball 2022 ble arrangert på Voldsløkka og Koll Arena i Oslo - U15 og U19 26.-28. juli, U17 og U21 29.-31. juli.
Unionens besluttsomhet-2022
Unionens besluttsomhet–2022 (russisk: Союзная решимость-2022 [Sojuznaja resjimost]) (engelsk: Union Resolve) var en felles militærøvelse gjennomført av militære styrker fra Russland og Belarus fra 10. til 20. februar 2022. Øvelsen fant sted i Belarus, mot grensen til Ukraina. Det var den russiske president Vladimir Putin og Belarus’ president Aleksandr Lukasjenko som i desember 2021 avtalte å gjennomføre militærøvelsen. De to landene inngikk i 1996 en bilateral samarbeidsavtale som etablerte et samvelde, og i 1997 signerte de nye avtaler som etablerte Unionsstaten Russland og Belarus.
Den 18. januar 2022, under en orientering for utenlandske militære attachéer, sa Russlands viseforsvarsminister Alexander Fomin at hensikten med øvelsen var å gjennomføre en ikke-planlagt inspeksjon av tropper og å utarbeide ulike alternativer for felles forsvarstiltak ved unionens grenser for å nøytralisere trusler og stabilisere situasjonen. Styrkene skulle være forberedt for uventede handlinger - ikke bare innenfor deres ansvarsområder, men også for å løse plutselig oppdukkende oppgaver og å lokalisere krisesituasjoner i alle retninger.
En viktig del av øvelsene var vurderingen av transportinfrastrukturens evner til å sikre transport av tropper under overføring av russiske enheter til Belarus’ territorium. I denne forbindelse deltok kommandoorganene og enheter i Østre militærdistrikt i øvelsen fra Russland. Forsvarsdepartementet i Russland understreket at all informasjon publisert av Alexander Fomin til de utenlandske militærattachéene under orienteringen ble gitt «innenfor rammen av frivillig åpenhet».
Styrker
Antall militært personell involvert i øvelsen ble ikke offentliggjort. Russlands forsvarsminister Sergej Sjojgu sa at antall deltakere i manøvrer og store våpensystemer ikke oversteg parameterne som ble fastsatt av Wien-dokumentet i 2011. I denne forbindelse var ikke Russland og Belarus forpliktet til å varsle utenlandske partnere om øvelsen.
Frank McPherson
Francis Comber «Frank» McPherson (født 14. mai 1901 i Barrow-in-Furness, død 5. mars 1953) var en engelsk fotballspiller. McPherson, som var spiss, startet sin profesjonelle karriere i skotske Partick Thistle, før han tilbragte nesten tjue år i The Football League som spiller i Chesterfield Municipal, Barrow, Manchester United, Watford og Reading.
Unionens besluttsomhet-2022
Offisielle beskrivelser
Offisielt ble ikke øvelsens legende avslørt. Fra belarusisk hold ble det avgitt utsagn om at øvelsen tok utgangspunkt i et scenario der Unionsstaten var under angrep fra fire fiktive nabostater. Fra nord ble unionen angrepet fra fiendene Neris, Pomorie og Klopia. Fra sør ble belarusiske territoriet angrepet langs Dniepr-elven. Russiske og belarusiske tropper gav imidlertid angriperne avgjørende motstand. I øvelsen inngikk 12 fly av typen Su-35 og Su-25SM-fly, to bataljoner med S-400-missiler, luftforsvarssystemer og en bataljon med Pantsir-S luftvernmissil.
Caitlin Cahow
Caitlin Cahow (født 20. mai 1985), amerikansk ishockeyspiller som deltok i de olympiske vinterleker 2006 i Torino og 2010 i Vancouver.
Unionens besluttsomhet-2022
Offisielle beskrivelser
Troppene i Østre militærdistrikt og de luftbårne styrkene som deltok i øvelsen i samarbeid med de belarusiske væpnede styrkene, utarbeidet planer som gikk ut på å slå tilbake angrepene mot Unionsstaten under defensive operasjoner. I de operasjonelt viktige områdene i Verdenshavet og farvann ved Russlands territorium, ble det avholdt en rekke marineøvelser, der overflateskip, ubåter og marineflyvning var involvert.
Caitlin Cahow
Cahow vant en olympisk bronsemedalje i ishockey under vinter-OL 2006 i Torino. Hun var med på det amerikanske laget som kom på tredjeplass i ishockeyturneringen for damer bak Canada og Sverige. USA tapte semifinalen med 3-2 til Sverige men vant bronsefinalen med 4-0 over Finland.
Unionens besluttsomhet-2022
Offisielle beskrivelser
Den 12. februar begynte manøvrene i Svartehavet med deltakelse fra mer enn 30 skip, fly og kysttropper.
Den 15. februar rapporterte Svartehavsflåten at artilleriskyting hadde funnet sted under manøvrer i Svartehavet. Skipene hadde da utarbeidet planverk for å forsvare Krim-halvøyas kyst, basene tilhørende Svartehavsflåtens styrker, sjøkommunikasjon og områder med maritim økonomisk aktivitet.
Under fellesøvelser på Belarus’ territorium utarbeidet russiske artillerister med rakettkastere fra Østre militærdistrikt, metoder for å etablere og endre avfyringsposisjoner på øvingsområdet Obuz-Lesnovsky i Belarus, hvoretter de ødela pansrede kjøretøyer og annet militært materiell tilhørende en betinget (fiktiv) fiende.
Utvikling etter øvelsen
Søndag 20. februar 2022 skulle egentlig Russlands militærøvelser i Belarus avsluttes, men de russiske styrkene forble i landet på grunn av spenningsnivået som var oppstått i regionen. Dette spenningsnivået førte videre til Russlands invasjon av Ukraina 2022.
Privatbank
En privatbank (engelsk Private banking) er en bank som tilbyr rådgivning og formuesforvaltning for privatpersoner med betydelige formuer. «Privat» betyr i denne sammenhengen at banken tilbyr en mer personlig oppfølging enn en vanlig bank. I mange privatbanker kreves det typisk formuer på rundt 10 millioner kroner eller mer som minimum for å åpne en bankkonto.
Alvin og gjengen (filmserie)
Alvin og gjengen (Alvin and the Chipmunks) er hoved-«personene» i en serie på i alt åtte langfilmer utgitt fra 1992 til 2015. Figurene er skapt av Ross Bagdasarian. Den fiktive animerte sanggruppen består av de tre unge jordekornbrødre Alvin, Simon og Theodore.
Alvin og gjengen (2007)
Et tre som Alvin, Simon og Theodore bor i, blir hogd ned og kjørt til Los Angeles etter at JETT Records kjøpte det som juletre. Den slitende låtskriveren og komponisten David Seville får sin siste demo avvist av deres administrerende direktør, Ian Hawke, romkameraten hans på college, som foreslår at Dave gir opp å skrive sanger. Chipmunks hopper inn i en kurv med muffins som Dave stjal fra en av Ians kolleger, og følger Dave hjem.
Vel fremme oppdager Dave Chipmunks og sparker dem ut av huset, bare for å høre dem synge " Only You (And You Alone) " og "Funkytown" Dave gjør deretter en avtale med Chipmunks om å synge sanger han skriver i bytte mot husly. Senere, når Dave prøver å presentere Chipmunks for Ian, klarer de ikke å synge på grunn av sceneskrekk. Dagen forverres ettersom Dave blir avskjedigetfra reklamejobben sin på grunn av at Chipmunks ubevisst hadde ødelagt presentasjonen hans. Mens han er vert for middag med tidligere kjæreste Claire, sliter Dave med å skjule Chipmunks etter at Alvin forsøker å skape en romantisk atmosfære, noe som gjør Claire ukomfortabel og får henne til å forlate. For å gjøre det opp til ham, drar Chipmunks til Ians overdådige herskapshus hvor de synger Daves sang for ham, og får Ian til å signere en platekontrakt.
Chipmunks blir raskt internasjonalt suksessrike. Når Dave, bekymret for deres velvære, insisterer på at Chipmunks er for unge til å håndtere berømmelse, overbeviser Ian dem om at Dave holder dem tilbake. Etter en misforståelse velger Chipmunks å bo med Ian, hvis eneste interesse er å tjene på Chipmunks' suksess. Når Chipmunks ankommer Ians herskapshus, skjemmer han dem bort med godteri og leker, og de legger ut på en landsomfattende tur fra kyst til kyst, der Ian bestemmer seg for å utnytte naiviteten deres ved å overarbeide dem konstant. Frustrert over det Ian har gjort mot Chipmunks, bestemmer Dave seg for å infiltrere konserten deres på Orpheum Theatre for å gjenforenes med dem.
Før turneen deres kan begynne, forklarer en veterinær til Ian at stemmene til Chipmunks har vært utslitte på grunn av utmattelse og foreslår at de tar en lang pause, men siden Ian ikke vil avlyse konserten, råder han Chipmunks til å leppe. -synkronisering. Med Claires hjelp får Dave komme inn på konserten; Chipmunks ser Dave og bestemmer seg for å sabotere showet. Ian låser Chipmunks inn i et bur og forbereder seg på å ta dem med på verdensturneen deres, og rømmer i limousinen sin med Dave på jakt, selv om Chipmunks allerede har rømt inn i Daves bil, og erstattet seg selv med utstoppede dyr lokkefugler. Da Dave med glede innrømmer at han elsker Chipmunks som sin egen familie, avdekker Ian flukten, som koster ham både karrieren og formuen.
Alvin og gjengen 2 (2009)
Under en veldedighetskonsert i Paris, Frankrike blir Dave alvorlig skadet. Når Dave ligger på sykehus ber han sin tante, Jackie, om å ta vare på Alvin og resten av gjengen. De skal også begynne ved en skole, West Eastman High School. Men når tante Jackie også havner i en ulykke, havner gjengen hos Toby, Jackies barnebarn. I mellomtiden bor Ian Hawke, som har blitt hjemløs og fullstendig blakk etter den første filmen, i kjelleren til JETT Records. Tre syngende kvinnelige jordekorn, Brittany, Jeanette og Eleanor, kjent under navnet The Chipettes, blir oppdaget og ansatt av Ian Hawke i et forsøk på å gjenopplive karrieren hans. På skolen blir Alvin, Simon og Theodore latterliggjort og mobbet av enkelte elever. Skolens rektor Rubin, er en stor fan av musikken deres. Hun hjelper dem med å melde dem på en musikk-konkurranse mellom forskjellige skoler, som heter Battle of the Bands.
På en generalprøve til denne musikk-konkurransen dukker plutselig Ian Hawke opp og introduserer sine nye stjerner, The Chipettes. Alvin og gjengen blir sjokkerte over å se jentene samarbeide med Ian. Det blir raskt rivalisering mellom sangerne når Ian overbeviser rektor Rubin om å la "The Chipettes" konkurrere i Battle of the Bands. Begge gruppene ønsker å representere skolen i Battle of the Bands, og rektor Rubin setter opp en konsert, for at de to gruppene skal konkurrere mot hverandre om hvem skal representere skolen i selve Battle of the Bands. I mellomtiden blir Alvin populær blant de andre elevene, og han blir med på skolens fotballag. Men han vet ikke at neste fotball-kamp går samtidig som en konsert sammen med gjengen. Under konserten forteller Theodore og Simon til fansen deres at Alvin ikke kan komme, og at gjengen derfor ikke kan opptre. Dette fører til en seier for de kvinnelige The Chipettes. Når Alvin endelig dukker opp lenge etter at konserten er over, finner han konsert-salen helt tom. Alvin forsøker å be gjengen sin om unnskyldning for at at han sviktet dem, men de ignorerer ham.
Alvin og gjengen 3 (2011)
I mellomtiden finner Chipmunks en øy og de sover for natten. Dave verver Ians hjelp til å finne den samme øya og begynne å lete etter Chipmunks. Neste morgen går jordegern og finner mat, og mens de gjør det, dukker en øyskipemann ved navn Zoe opp og ser jordegern for første gang. De går deretter til Zoes trehytte hvor Eleanor forstuer ankelen og Simon blir bitt av en edderkopp; dets bivirkninger inkludert personlighetsendringer og tap av hemming.
Morgenen etter ser alle Simons personlighet endret der han tror han er en franskmanneventyrlystne jordekorn ved navn Simon(e). «Simone» blir tiltrukket av Jeanette, men tar ikke like vennlig mot Alvin og Brittany. Senere tar Zoe «Simone», Jeanette, Eleanor og Theodore til en innsjø med en foss og "Simone" finner en hule. Han kommer tilbake med et gullarmbånd som han gir til Jeanette som en krone. Brittany og Alvin ser en aktiv vulkan dagen etter, og de bestemmer seg for at de må forlate øya med de andre. Theodore og "Simone" finner Dave og Ian og de drar for å møte de andre jordegern. De begynner alle å forberede en flåte for å få dem bort fra øya, og alle blir tildelt en jobb. Når Jeanette og «Simone» går og leter etter mat, blir «Simone» slått bevisstløs og Jeanette blir kidnappet; "Simone" går tilbake til Simon etterpå.
Alle finner Simon våken og han kan ikke huske noe siden bittet. De oppdager at Zoe har tatt Jeanette og de setter kursen mot fossen. Da de nærmet seg trestokken for å krysse, bestemmer Dave og Alvin at de skal gå og finne Jeanette. Mens Zoe tvinger Jeanette til å hente skatten i hulen ved å binde henne til et tau, avslører hun at hun aldri var en skibbrudden, men kom til øya med vilje for å finne skatten, men på grunn av effekten av å bo alene på øya for ti år har hun blitt mentalt sinnssyk og er nådeløst villig til å finne skatten for enhver pris. Alvin og Dave kommer henne til unnsetning. Øya begynner å rumle igjen og Zoe slipper tauet og Jeanette løper med Dave og Alvin tilbake til flåten. Da de når tømmerstokken for å krysse, faller Dave nesten.
Alvin og en reformert Ian overbeviser Zoe om å hjelpe til med å redde Dave. De løper deretter mot flåten og slipper unna utbruddet. Mens han er på flåten, unnskylder Zoe Jeanette for å ha kidnappet henne og tvunget henne til å hente skatten. I gave gir Jeanette Zoe gullarmbåndet som Simon hadde gitt henne. Alvin forsoner seg med Dave og de blir reddet. Chipmunks og Chipettes opptrer på International Music Awards. Ian starter også en ny karriere som manusforfatter ved å selge et manus om Zoes historie til Hollywood, tjene ham rikdommen tilbake og gjøre Zoe berømt.
Alvin og gjengen: I farta (2015)
Fire år etter hendelsene i den tredje filmen har Alvin, Simon og Theodore, sammen med Chipettes – Brittany, Jeanette og Eleanor – flyttet til et nytt hus og satt opp en overraskelsesbursdagsfest for Dave Seville som også fungerer som en lykke til/reisefest for Chipettes, som etter planen skal være gjestedommere på American Idol. Alvin inviterer og ansetter mange mennesker og kjendiser til Simons forferdelse. Selv om Dave er misfornøyd, går han med på å ta dem med på minigolf, der Chipmunks møter Samantha, som han har vært sammen med de siste månedene. Mens Chipmunks liker Samantha, er sønnen Miles en bølle som misbruker trioen fysisk. Senere finner Chipmunks en forlovelsesring i en pose Dave tok med seg hjem og tror at han kommer til å fri til Samantha. De innser i skrekk at Dave og Samantha giftet seg ville gjøre Miles til deres stebror, prøver de å stjele ringen, men lykkes ikke.
Dave må produsere en plate for den voksende popartisten Ashley Gray i Miami, og bestemmer seg for å ta med seg Samantha. Chipmunks og Miles blir sammen, men de blir enige om å dra til Miami for å sabotere det antatte forslaget. The Chipmunks doper tre ekorn og kler dem opp i klærne for å lure den vanskelige naboen, fru Price, som ble bedt om å passe på dem. Chipmunks reiser på et fly, men Theodore slipper ut en ape, som deretter slipper ut flere dyr som forårsaker en nødlanding og frustrerer den skruppelløse luftmarskalk James Suggs, som blir avslørt for å mislike Chipmunks fordi kjæresten hans dumpet ham i julen for å være det. inn i dem på den tiden, og eliminerte effektivt sjansen hans til å bli en FBI-agent, så han setter dem på No Fly List (bortsett fra Miles).
Chipmunks opptrer på en bar, men blir fanget av Suggs, Alvin starter en barkamp og Chipmunks rømmer. De hopper inn i en drosje som sitter utenfor. Etter at drosjesjåføren får vite at de ikke kan betale ham, sparker han de fire ut av førerhuset. Chipmunks og Miles hviler ved et gammelt tre, og han avslører at faren forlot ham da han var fem år gammel, noe som fikk de fire til å knytte bånd og se hverandre i forskjellige lys. De samler inn penger for å ta en buss til New Orleans, og opptrer på Mardi Gras - paraden, som får oppmerksomheten til Dave når den sendes på direktesendt TV og lar Chipmunks få Suggs, som har fulgt dem, til å bli full av måneskinn.
Dave og Samantha finner Miles and the Chipmunks på Louis Armstrong New Orleans internasjonale lufthavn og straffer dem for å ha sniket seg ut og ikke svart på mange tapte anrop og tekstmeldinger fra Dave. Med Chipmunks nå på No Fly List, må Dave kjøre guttene. Når de ankommer Miami, avslører Alvin at han stjal ringen fra containeren, og dermed ødela forslaget. Imidlertid hadde Miles knyttet bånd til Chipmunks under turen deres og var opprørt over at de feiret over dette, og tenkte at de bare ikke ville ha ham rundt. Han krysser gaten med hodetelefonene på og blir nesten påkjørt av en bil, men Chipmunks svinger Theodore og skyver Miles ut av veien, og redder livet hans. De blir enige om å gi ringen tilbake.
Under middagen innhenter Suggs Chipmunks, men de fanger ham i en heis. Miles og Chipmunks returnerer ringen til Dave og sier at de aksepterer Samantha og Miles i familien, men Dave avslører at ringen tilhørte vennen hans Barry (Eddie Steeples), som fridde til kjæresten hans, Alice. Som et siste forsøk prøver de å gjøre opp med ham ved å synge en ny sang for ham på lanseringsfesten ved hjelp av Chipettes, Ashley og Miles. De returnerer også ringen til Barry, som prøver på nytt frieri til Alice, og denne gangen godtar Alice. Etter å ha tilgitt dem (mens han også ba om unnskyldning for å ha gått over bord med hans ingen musikk-policy, som var straffen deres), adopterer Dave offisielt Chipmunks som sine sønner.
VM i bryting 2013
VM i bryting 2013 (verdensmesterskapet i bryting) ble arrangert i Budapest i Ungarn i 2013.
Geograføya
Geograføya er en av de mindre øyene i Bastianøyane, Svalbard, beliggende øst av Wilhelmøya og nordvest av Spitsbergen. Øyen er nærmest dråpeformet med 520 m i øst-vest retning, og 560 m i nord-syd retning. Den består av lave basaltklipper og det høyeste punktet når 37 moh. Bastianøyane ble oppdaget i 1867 av Nils Fredrik Rønnbeck, den første som seilte rundt Spitsbergen.
Oleg Zjestkov
Oleg Aleksandrovitsj Zjestkov (russisk: Олег Александрович Жестков; født 20. januar 1987) er en russisk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 7 på K-4 1000 meter.
Geograføya
På østsiden er et unavnet nes, hvor det ligger noen holmer utenfor. I tillegg ligger en større og unavnet holme ca 115 syd for øyen.
Richard L. Neuberger
Richard Lewis Neuberger (født 26. desember 1912, død 9. mars 1960) var en amerikansk journalist og demokratisk politiker.
Geograføya
De fleste øyene i Bastianøyane ble navngitt under den første tyske polarekspedisjonen (1868), ledet av Carl Koldewey, men mens de andre øyene har navn etter spesifikke personer, er denne øyen tilegnet profesjonen geograf generelt.
Richard L. Neuberger
Han vokste opp i nærheten av Portland i Oregon som sønn av restauranteierne Isaac og Ruth Neuberger, som var av jødisk herkomst. Etter studier i rettsvitenskap ved University of Oregon begynte han i 1935 som journalist i The New York Times. Fra 1939 var han avisens korrespondent i det nordvestlige USA. Under den andre verdenskrig tjenestegjorde han i United States Army som offiser.
Geograføya
Nærmeste øyer er Konerøya ca 2 km mot nord, Klödenøya 1,6 km mot vest og Deegenøya 2,2 km mot sydøst.
Richard L. Neuberger
Neuberger var valgt til Oregons lovgivende forsamling fra Multnomah County 1941–1942 og Oregons delstatssenat 1949–1954. Sammen med den fremtidige guvernøren Robert Holmes var Neuberger en ledende liberaler i delstatspolitikken i en tid med republikansk dominans. I 1954 ble Neuberger, med 50,2 % av stemmene, valgt til Senatet fra Oregon, som den første demokraten siden 1914. I 1958 ble han diagnostisert med testikkelkreft, og døde to år senere etter lengre tids sykeleie. Enken Maurine Neuberger ble valgt til hans etterfølger i Senatet senere samme år.
Geograføya
Dyrelivet består i stor grad av isbjørn.
Petter Kvinge Tvedt
Petter Kvinge Tvedt (født 16. februar 1985) er en politiker for Fremskrittspartiet og tidligere statssekretær for finansminister Siv Jensen. Han er i dag partner og seniorrådgiver i kommunikasjonsbyrået Kruse Larsen.
Kvinge Tvedt ble utnevnt til politisk rådgiver til finansminister Siv Jensen 16. oktober 2013. , og var statssekretær fra 21. mars 2016 til 14. desember 2018. Fra 2017
Han var sentralstyremedlem i Fremskrittspartiets Ungdom fra 2008 til 2012. Fra 2006 til 2007 var Kvinge Tvedt politisk rådgiver for Fremskrittspartiets bystyregruppe i Bergen samt fylkestingsgruppen i Hordaland. Fra 2007 var han politisk rådgiver for byråd for helse- og omsorg i Bergen kommune. I 2009 hadde Tvedt et vikariat i Fremskrittspartiets Stortingsgruppe, kommunal- og forvaltningsfraksjonen. I 2010 ble han politisk rådgiver for byråd for finans i Bergen kommune.
Petter Kvinge Tvedt startet sine studier ved Handelshøyskolen BI i Bergen i 2005. Han har studert Markedsøkonomi (2005–2006), markedskommunikasjon (2009 og 2012), High Performance Leadership, bachelorprogram i ledelse (2012–2013) og i 2013 startet han på Leadership in action også ved BI som avslutning på sin bachelorgrad.
Kathleen Freeman
Kathleen Freeman (født 17. august 1923, død 23. august 2001) var en amerikansk skuespiller og stemmeskuespiller.
Blant filmene hun spilte i var The Blues Brothers (1980) og Mannen med den nakne pistol 33 1/3 (1994).
Anton Vasiljev
Anton Aleksandrovitsj Vasiljev, russisk Антон Александрович Васильев (født 13. oktober 1983) er en russisk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 7 på K-4 1000 meter.
Helge Zachrisson
Helge Zachrisson var en svensk fotballspiller. Zachrisson, som var forsvarsspiller, har spilt for IF Elfsborg og Malmö FF i Allsvenskan.
Zachrisson brente to av tre straffespark Elfsborg ble tildelt, da de tapte 2-3 hjemme for AIK 3. august 1930.
Give That Wolf a Banana
Sangen vant finalen i Melodi Grand Prix 2022 og er dermed Norges bidrag til Eurovision Song Contest 2022 i Torino i Italia.
Om sangen
«Give That Wolf a Banana» er en festlåt innen elektropop- og EDM-sjangeren. Sangen ble sluppet 10. januar 2022 som en av finalistene i Melodi Grand Prix 2022. Låten fremføres av den anonyme popduoen Subwoolfer. De har skrevet låten sammen med «DJ Astronaut». Identiteten til de tre opphavspersonene er ukjent. Duoen opptrådte første gang offentlig med låten under konkurransens fjerde delfinale 5. februar 2022. Duoen skulle ha opptrådt en uke tidligere, men måtte utsette på grunn av koronasykdom.
Låten var en av ti finalister til finalen i Melodi Grand Prix 2022. Den hadde startnummer ni og var på forhånd den største favoritten til å vinne konkurransen. På finaledagen hadde sangen en beregnet vinnersjanse på 55 prosent. Den vant konkurransen over NorthKid og var dermed Norges bidrag til Eurovision Song Contest 2022 i Torino i Italia i mai. Den gikk videre fra semifinale 1, og havnet på tiendeplass i finalen med 182 poeng.
Den 11. februar 2022 ga Subwoolfer ut en egen valentines-versjon av sangen, kalt «Give That Wolf a Romantic Banana».
Engelsk 2. divisjon 1961–62
==Tabell ==
Nedrykk fra 1. divisjon og opprykk fra 3. divisjon
De to beste klubbene i 3. divisjon rykket automatisk opp til 2. divisjon og de to dårligste klubbene i 2. divisjon rykket automatisk ned til 3. divisjon.
Engelsk 3. divisjon 1961–62:
EM i strandhåndball 2011
Europamesterskapet i strandhåndball 2011 for menn og kvinner ble arrangert i Umag i Kroatia fra 4. 9. juli 2011.
Regjerende europamestere var Kroatia for menn og Italia for kvinner.
Kvinner
Italia slo Norge 2-1 i finalen (17-16, 15-16, 6-4), og Kroatia slo Ukraina 2-0 i bronsefinalen (22-17, 20-19).
Den norske troppen bestod av Malene Solheim, Ingrid Ødegård, Gina Lorentsen, Rannveig Haugen, Cathrine Korvald, Linn Jørum Sulland*, Kamilla Ersek, Renate Saastad, Betina Riegelhuth og Ane Brustuen. Reserver var Trine Kambuås og Heidi Samuelsen.
* Linn Jørum Sulland deltok ikke i turneringen.
Menn
Kroatia slo Russland 2-0 i finalen (21-16, 19-18), og Spania slo Ukraina 2-1 i bronsefinalen (24-22, 16-22, 8-6).
Junior-NM i sandvolleyball 2023
Junior-NM i sandvolleyball 2022 ble arrangert på Voldsløkka og Koll Arena i Oslo - U15, U17 og U19 24.-27. juli, U16, U18 og U21 28.-30. juli.
Klassen U16 og U18 ble innført slik at det kun er ett år mellom hver klasse (utenom U21).
Juraj Tarr
Juraj Tarr (født 18. februar 1979) er en slovakisk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 6 på K-4 1000 meter. Han tok sølv på samme øvelse under Sommer-OL 2008.
Frank Sargeson
Frank Sargeson (født Norris Frank Davey 23. mars 1903 i Hamilton, død 1. mars 1982 i Auckland) var en newzealandsk forfatter. Han regnes som en av de viktigste newzealandske forfatterne fra 1900-tallet.
Han var utdannet jurist men praktiserte ikke i faget mer enn ett snaut år. Fra 1926 til 1931 hadde han diverse kortvarige jobber i New Zealand, reiste i Europa og hadde sine første homofile erfaringer – noe som også gav ham en fengselsstraff. I 1931 flyttet han til familiens «bach» (bungalow, strandhytte) i Takapuna utenfor Auckland. Hytta ble også et tilfluktssted for hans yngre kolleger Janet Frame og Maurice Duggan i 1950-årene.
Ebenezer Howard
Ebenezer Howard (født 29. januar 1850, død 1. mai 1928) regnes som grunnleggeren av den engelske hageby-bevegelsen. I 1898 utga han boken To-Morrow: A Peaceful Path to Real Reform, der han beskrev en utopisk by der menneskene levde i harmoni med naturen. Denne bokutgivelsen ble utgangspunktet for den engelske hageby-bevegelsen – «garden city movement» – som snart spredte seg til andre land, deriblant Norge. Få år etter, i 1903, startet byggingen av den første egentlige hagebyen, Letchworth Garden City. Den neste hagebyen som ble bygget i England med utgangspunkt i Howards ideer var Welvyn Garden City i 1920.
Hagebyen ble et konsept som fenget blant byplanleggere og arkitekter over hele verden.